cyanic-selkie/wikianc huggingface dataset:
Pampakoira
Alkuperä
Rodun historia alkoi 1900-luvun alussa, jolloin Brasilian lounais- ja eteläosissa, erityisesti Rio Grande do Sulin alueella, tunnettiin jäniksen ja hirven metsästykseen käytetty alkukantaisia paariakoiria muistuttava koira. Tiettävästi se polveutuu paikallisista koirista, jotka olivat risteytyneet pointterin ja whippetin kanssa. Sana veado tarkoittaa portugalin kielellä hirveä, joten sananmukaisesti käännettynä veadeiro pampeano olisi "hirvestäjä Pampalta" eli "pampanhirvikoira".
Sissa Trecasali
Sissa Trecasali on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2014, kun kaksi kuntaa, Sissa (4 232 asukasta) ja Trecasali (3 761), yhdistyivät muodostaen Sissa Trecasalin kunnan.
Ou nou!
Sarjaa on esitetty uusintana Nelosella ainakin vuosina 2010, 2015 ja 2017.
Matti Huhta (poliitikko)
Vapauduttuaan sodan jälkeen Huhta työskenteli aluksi SAK:n valistussihteerinä 1944–1945. Loppuvuodesta 1944 Paasikivi ehdotti Huhtaa ministeriksi SKP:n Yrjö Leinon sijasta, mutta SKP ei hyväksynyt Huhtaa ministeriksi, sillä hänen puolueen vastainen sodanaikainen salainen toimintansa oli tiedossa. Leinosta tuli ministeri. Eduskuntavaaleissa 1945 Huhta valittiin kansanedustajaksi. Vaalitilaisuudessaan Huhta muun muassa vaati, että Suomen upseeristo tulisi kokonaan vaihtaa ja kouluttaa uudet upseerit Neuvostoliitossa.
Huhta oli naimisissa kolmesti. Puolisot olivat Laura Kallio 1926–1945, Tyyne Tuominen 1945–1954 ja Anna Mari Timonen 1958–1967. SKP:n, SKDL:n ja SNDL:n keskeisiin kaadereihin kuulunut Tuominen otti eron Huhdasta puolueensa käskystä miehen jouduttua epäsuosioon. Tuomista painostettiin muun muassa tovereista eristämällä ja vihjailuilla aviomiehen muista naisista. Parilla oli yksi yhteinen lapsi. Aikoinaan kirkosta eronnut Huhta oli myöhemmin liittynyt takaisin, sillä näyttävässä kuolinilmoituksessa oli risti.
Tom Waits
Ura muusikkona
Waits on tunnettu persoonallisesta käheästä lauluäänestään. Waitsin sanoitukset ovat usein teatraalisia ja synkkiä, aiheenaan usein esimerkiksi raadollisia tarinoita pikkurikollisista ja prostituoiduista. Sittemmin mukaan ilmestyi myös pessimistisiä kuvauksia maailman ja luonnon tilasta. Viimeisimmillä levyillä mukaan on tullut myös yhteiskunnallista sävyä.
1980- ja 1990-luku: Island Records
Vuoden 1980 Heartattack and Vine -albumilla Waitsin musiikki oli särmikkäämpää, rhythm'n blues -voittoista.
Peter Doak
Peter Doak (s. 17. kesäkuuta 1943) on entinen australialainen lyhyiden matkojen vapaauimari, joka voitti pronssia Tokion olympialaisissa 1964.
Tom Waits
2000-luku: Kathleen Brennan ja Anti
Kahden vuoden tauon jälkeen Waits teki kiertueen kesällä 2008. Glitter and Doom -nimellä markkinoitu kiertue käsitti seitsemän kaupunkia Yhdysvalloissa ja seitsemän Euroopassa, pohjoisimpina Praha ja Dublin. Kiertuelippujen hankinnalle oli poikkeuksellisia rajoituksia, joilla tähdättiin mustan pörssin kaupan estämiseen. Kiertueella tallennettiin live-levy Glitter and Doom Live, joka julkaistiin marraskuussa 2009. Tuplajulkaisulla on 17 musiikkikappaleen lisäksi erillinen bonus-cd Tom Tales, johon on koottu Waitsin kertomuksia ja välispiikkejä.
Lorenzo Ceresoli
Lorenzo Ceresoli (s. 18. toukokuuta 1931 Nave) on italialaissyntyinen, Etiopiassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 2. huhtikuuta 1960 ja nimitettiin Awasan apostoliseksi vikaariksi sekä Fallaban titulaaripiispaksi 20. joulukuuta 1993. Piispaksi vihkiminen seurasi 19. maaliskuuta 1994. Pääkonsekraattorina toimi Jozef Tomko, jota avustivat Vigilio Mario Olmi ja Armido Gasparini.
Taiza Thomsen
Taiza Thomsen Severina on brasilialainen missi. Hän voitti Miss Brasilia -kilpailun 2002 ja edusti maataan saman vuoden Miss Maailmassa. Hän on kotoisin Santa Catarinan osavaltiosta.
Grays Harbor
Lahti on 27 kilometriä pitkä ja 19 kilometriä leveä. Chehalisjoki laskee sen itäpäähän, jossa joen rannalla sijaitsee Aberdeenin kaupunki, ja joen pohjoisrannalla tätä hiukan pienempi Hoquiam välittömästi luoteeseen ja lahden rannalle levittyen. Chehalisin lisäksi Grays Harboriin laskee useita muita pienempiä jokia ja puroja, kuten Hoquiam ja Humptulips.
Vuonna 1988 Hoquiamin läheisyyteen perustettiin 6,2 neliökilometrin suuruinen luonnonsuojelualue, jonka runsas lajisto asuu vuorovesialueen mutatasangoilla ja suolasoilla.
Brayden Schenn
Ura
Schenn kävi pikakomennuksella NHL:ssä 26. marraskuuta 2009, jolloin hän pelasi Vancouver Canucksia vastaan, mutta visiitti jäi yhden ottelun mittaiseksi ja Schenn palasi kehittymään vielä WHL:ään. Kings hävisi ottelun 4–1. Ottelussa samassa ketjussa Aleksandr Frolovin ja Dustin Brownin kanssa pelannut Schenn pelasi 12 minuuttia ja 31 sekuntia. Hänelle merkittiin tilastoihin myös teholukema –1. Schenn teki maaliskuussa 2010 kolmivuotisen tulokassopimuksen Los Angeles Kingsin kanssa.
Cochise
Cochise (K´uu-ch´ishn 1812 – 8. heinäkuuta 1874) oli chiricahua-apassien johtaja, ja Geronimon ohella yksi tunnetuimmista apassipäälliköistä. Cochisen valtakausi ajoittui suurimmalta osaltaan 1860-luvulle, jolloin hän johti sotureitaan sodassa yhdysvaltalaisia ja meksikolaisia vastaan. Aikalaiskertomusten mukaan Cochise oli kookas ja leveäharteinen mies, jolla oli luontaista auktoriteettia. 1870-luvun alussa hän suostui Yhdysvaltain rauhanehtoihin ja johti heimonsa intiaanireservaattiin, jossa menehtyi vuonna 1874.
Hessin laki
Käyttö
Kun käännetään ensimmäinen reaktio ja kerrotaan toinen reaktio kahdella, saadaan osareaktiot yhteen laskemalla haluttu kokonaisreaktio: Palamisentalpiaksi tulee ΔH = −(−74,8 kJ/mol) + 2(−285,8 kJ/mol) + (−393,5 kJ/mol) = −889 kJ/mol.
Cochise
Rauhansopimus
Neuvottelujen aikana Cochise antoi lupauksensa siitä, ettei johtaisi tulevaisuudessa ainuttakaan ryöstöretkeä amerikkalaisten asutuksille. Vastineeksi hän sai Howardilta lupauksen, että chiricahuat saavat jäädä asumaan perinteisille mailleen Chiricahua-vuoristoon. Myöhemmin syksyllä 1873 Cochise johti kansansa reservaattiin, joka oli osoitettu chiricahuoille. Hänen 200 seuraajansa ryhmään liittyi 600 chiricahuaa.
Esko Ranta (jalkapalloilija)
Ranta debytoi miesten sarjassa vuonna 1963 joukkueenaan Tampereen Pelitoverit. Samana vuonna hänet kutsuttiin poikien maajoukkueleirille. 1972 Ranta siirtyi I divisioonaa pelanneeseen Valkeakosken Hakaan, jossa hän pelasi aina 1980-luvulle asti. Aktiiviuransa aikana Ranta esiintyi 69:ssä A-maaottelussa Suomen jalkapallomaajoukkueen paidassa. Vuonna 2007 hänet valittiin Suomen Palloliiton kunniakerhoon Gladiaattoreihin ja vuonna 2016 suomalaisen jalkapalloilun Hall of Fameen.
Kuopion Palloseuran Akatemia
Historia
Heti seuraavana vuonna tapahtui. Samalla kun KuPS kiipesi Ykkösestä takaisin Veikkausliigaan, reservijoukkue nousi Kakkoseen. Nousun yhteydessä reservijoukkueen nimi päätettiin vaihtaa KuPS Akatemiaksi.
Gilbert- ja Ellicesaaret
Gilbert- ja Ellicesaaret oli Tyynen valtameren alue, joka koostui pääasiassa nykyisistä Kiribatista ja Tuvalusta. Gilbert- ja Ellicesaarista tehtiin Ison-Britannian protektoraatti vuonna 1892 ja siirtomaa vuonna 1916. Kun alueesta tehtiin siirtomaa, siihen liitettiin mukaan muun muassa Tokelaun atollit. Gilbertsaaret itsenäistyivät Kiribatina ja Ellicesaaret Tuvaluna 1970-luvun lopulla.
Luettelo Pohjois-Makedonian kaupungeista
Tässä on luetteloita Pohjois-Makedoniassa sijaitsevista kaupungeista.
Taekwondo kesäolympialaisissa 2020 – miesten 80 kg
Olympiaturnauksen voitti Venäjän olympiakomiteaa edustanut Maksim Hramtsov, joka voitti loppuottelussa jordanialaisen Saleh Al-Sharabatyn 20–9. Kroatialainen Toni Kanaet ja egyptiläinen Seif Eissa saivat pronssimitalit.
Don Giovanni
Don Giovanni, alkuperäiseltä nimeltään Il dissoluto punito ossia il Don Giovanni, KV 527 on Wolfgang Amadeus Mozartin säveltämä ooppera, jonka italiankielisen libreton on kirjoittanut Lorenzo da Ponte. Teoksen kantaesitys oli Prahassa 1787.
Oopperan synty
Prahalaiset ottivat Wienissä kantaesitetyn Figaron häät vastaan ihastuksella, sillä seurauksella että Prahan kansallisteatterin vuokraaja, impressaari Pasquale Bondini tilasi Mozartilta uuden oopperan, jonka ensiesitys olisi Prahassa. Mozart sävelsi Don Giovannin osittain Wienissä, osittain Prahassa ystäviensä Duschekien talossa. Teoksen kantaesitys 29. lokakuuta 1787 oli menestyksekäs. Yleisön joukkoon lukeutui todennäköisesti myös aikansa Don Juan, Giacomo Casanova, joka oli libretisti Lorenzo da Ponten hyvä ystävä.
Bad Influence
Levykannen on suunnitellut Terri Lande ja etupuolen valokuvan on ottanut Lynne R. Henderson, kääntöpuolen valokuvan Robert Craysta Ancil Nance ja yhtyekuvan Donna Cline.
Kiitoksissa on mainittu Alby Allen, Jeffrey Sweitzer, Bill Gardner ja Larry Sloven sekä roudarit Greg Thurber ja Gary Newell.
Don Giovanni
Ensimmäinen näytös
Don Giovanni saapuu kylään palvelijansa Leporellon vetämissä vaunuissa yömyöhällä. Don Giovanni tekeytyy Donna Annan, komtuurin tyttären, sulhaseksi ja ahdistelee tyttöä seksuaalisesti. Donna Anna tajuaa, ettei Don Giovanni ole hänen sulhasensa ja suuttuu tälle. Hänen komtuuri-isänsä saapuu paikalle mutta Don Giovanni tappaa tämän. Donna Anna vannoo sulhasensa Don Ottavion kanssa kostoa, kyläläiset pystyttävät muistopatsaan komtuurille. Leporello nuhtelee isäntäänsä murhasta, mutta Don Giovanni ei ole kuuntelevinaankaan.
He kohtaavat Donna Elviran, Don Giovannin entisen rakastetun. Donna Elvira muistuttaa Giovannia että hän vannoi rakastavansa häntä aikoinaan. Don Giovanni lähtee pois ja Leporellolle jää tehtäväksi selittää, että Donna Elvira ei ole ainoa nainen, jota Don Giovanni on vannonut rakastavansa, hän on yksi 2 065 muun naisen lisäksi. Leporello laulaa luetteloaarian Madamina, il catalogo e questo (Madamina, tämä kirja on lista). Zerlina ja Masetto, aviopari, juhlivat häitään, Don Giovanni kutsuu juhlaväen jatkamaan kutsuja hänen omassa huvilassaan, Masetto vastustelee, mutta suostuu lopulta tulemaan mukaan.
Levytyksiä
Levytyksistä maineikkain on nimekkään laulajakaartin kanssa tehty Giulinin levytys stereo-aikakauden alkuajoilta.
Maciste contro i mostri
Tuotanto ja vastaanotto
Elokuva on poikkeuksellisen heikko jopa oman tyylilajinsa edustajaksi. Sen juoni on täynnä aukkoja ja vuoropuhelu täysin satunnaista. Kehonrakennuslehden sivuilta löydetty Reg Lewis harhailee eksyneenä kameran edessä ja lausuu vuorosanansa alentuvasti virnuillen. Hän työskenteli ilmaiseksi vastineena kahden elokuvan kuvaussopimuksesta, joka sittemmin raukesi. Mohaa esittää ensimmäisessä italialaiselokuvassaan englantilainen Margaret Lee. Naurettavat hirviöt on merkitty erikoistehostemestari Carlo Rambaldin nimiin, mutta Rambaldi itse on kieltänyt olevansa niiden tekijä.
Naiivin mielikuvituksen ja huvittavan kitschin yhdistelmä vetosi katsojiin melko hyvin ja tuotti Italiassa kohtalaiset 257 miljoonan liiran kassatulot (elokuvan budjetti oli sata miljoonaa). Espanjassa sen näki lähes 750 000 ja Ranskassa yli 550 000 katsojaa. 1970-luvulla Maciste contro i mostri muokattiin Ranskassa pornoelokuvaksi, joka julkaistiin nimellä Esclaves nues pour des monstres (”Alastomia orjia hirviöille”). Elokuvan yhdysvaltalainen versio Fire Monsters against the Son of Hercules (”Tulihirviöt vastaan Herkuleen poika”; myös Colossus of the Stone Age, ”Kivikauden jättiläinen”) on kuuluisa poikkeuksellisen huonosta jälkiäänityksestään: Maciste on jossain vaiheessa muutettu Maxukseksi, ja joka kerta kun nimi mainitaan, kokonaan toinen ääni lausuu sen kohdalla ”Maxus”.
Arkhimedes (lehti)
Lehti sisältää artikkeleita ajankohtaisista tutkimuskysymyksistä, kirja-arvosteluja, uutisia ja keskustelua ajankohtaisista aiheista ja jäsentapahtumista.
Tirolinajokoira
Ulkonäkö
Tirolinajokoira on keskikokoinen ja vankkarakenteinen ajokoira, jonka runko on pitkä, suorakaiteen muotoinen ja hieman korkeuttaan pidempi. Luusto on keskivahva, jäntevä ja lihaksikas. Silmät ovat suuret ja väriltään tummanruskeat. Korvat ovat riippuvat, leveät, ylöskiinnittyneet ja kärjistään pyöristyneet. Urosten säkäkorkeus on 44–50 cm ja narttujen 42–48 cm.
Pentti Hämäläinen
Ammattilaisena
Pentti Hämäläinen ei välittömästi jatkanut uraansa ammattilaisena lopettaessaan amatööriuransa Melbournen olympialaisten jälkeen. Vuoden 1957 aikana Hämäläinen siirtyi ammattilaiseksi Elis Askin talliin. Ensimmäinen ottelu Helsingin Messuhallissa oli 16. joulukuuta 1957 vastustajanaan Ranskan Jacques Ilaria, joka luopui ottelusta toisen erän jälkeen.
Janne Piiroinen
Piiroinen on opiskellut Mikkelin ammattikorkeakoulussa Kulttuuri- ja ohjelmapalvelualaa ja soittanut useissa yhtyeissä, muun muassa yhtyeissä Tö Blöös Söös, Squier, Dos Buenos Amigos -duo sekä esiintynyt trubaduurina. Vuosina 2000–2003 Piiroinen toimi myös Lahden Rytminystävät Ry:n (RyRy) hallituksenjäsenenä sekä Lahti Blues & Roots festivaalin järjestelytoimikunnassa.
Hugh Grant
Hugh John Mungo Grant (s. 9. syyskuuta 1960 Lontoo) on englantilainen näyttelijä. Hänet tunnetaan parhaiten rooleistaan romanttisissa komedioissa, kuten Neljät häät ja yhdet hautajaiset (1994), Notting Hill (1999), Poika (2002) ja Bridget Jones – elämäni sinkkuna (2001).
Dreamgirls (elokuva)
Elokuvan on ohjannut Bill Condon ja käsikirjoittanut Condon sekä Tom Eyen. Se perustuu samannimiseen vuoden 1981 Broadway-musikaaliin.
Elokuva sai kahdeksan Oscar-ehdokkuutta vuoden 2007 Oscar-gaalaan ja voitti kaksi: paras naissivuosa (Jennifer Hudson) ja paras äänitys. Hudson voitti lisäksi sivuosaroolistaan BAFTAn, Golden Globen ja SAGin. Kahdella viimeksi mainitulla palkittiin lisäksi Eddie Murphy ja elokuva voitti kokonaisuudessa myös parhaan musikaali- tai komediaelokuvan Golden Globen.
Juoni
Elokuva alkaa vuodesta 1962, kun The Dreamettes -trio yrittää tulla kuuluisaksi. Trion jäsenet ovat päälaulaja Effie White ja hänen ystävänsä, taustalaulajat Lorrell Robinson ja Deena Jones. He osallistuvat Detroitin teatterin amatöörikykyjenetsintäkilpailuun, mutta häviävät. Takahuoneessa he tapaavat Cadillac-kauppiaan nimeltään Curtis Taylor Jr, joka ryhtyy tyttöjen manageriksi. Sanoittaja on Effien veli C.C. Pian tytöistä tulee soul-laulaja James Thunder Earlyn taustalaulajia ja Curtis aloittaa oman levy-yhtiönsä nimeltä Rainbow Records. Kun heidän ensimmäinen singlensä ei menesty, Curtis lahjoo DJ:t soittamaan heidän kappaleitaan. Myöhemmin Jimmyn vanha manageri Marty lähtee riideltyään Curtisin kanssa. Curtis järjestää Jimmylle ja Dreametteseille esiintymisen Miamissa. Sitten hän erottaa Jimmyn ja Dreamettes saa oman show’n. Curtisin mielestä Effien vahva ääni ei vetoa valkoiseen yleisöön, joten Curtis tekee Deenasta ryhmän päälaulajan ja vaihtaa ryhmän nimeksi The Dreams. Kun Deenasta tulee päälaulaja, Effie kokee jäävänsä varjoon. Myöhemmin Effie saa ryhmästä potkut ja hänen tilalleen otetaan Michelle Morris ja nimi muutetaan Deena Jones and The Dreamsiksi.
Seitsemän vuotta myöhemmin Effie elää yksinhuoltajana ja hänellä on tytär nimeltä Magic. Curtis ja Deena ovat menneet naimisiin. Lorrell ja Jimmy ovat yhdessä ja C.C. ja Michelle seurustelevat. Effie tapaa Martyn ja aloittaa jälleen uransa laulajana. Myöhemmin Jimmy löytyy hotellihuoneesta kuolleena ja kuolinsyyksi todetaan heroiinin yliannostus. Kun Curtis reagoi Jimmyn kuolemaan kylmästi, C.C. menee Effien luo ja he julkaisevat Effien comeback-singlen One Night Only. Curtis suuttuu ja tekee Deenan levytettäväksi One Night Onlyn discoversion. Kun Effie, C.C. ja Marty vievät asian oikeuteen, Deena saa tietää millainen mies Curtis todella on. Deena jättää Curtisin ja alkaa elää omaa elämäänsä. Myöhemmin The Dreams hajoaa ja Effie tulee esiintymään Deenan, Lorrelin ja Michellen kanssa ollen ryhmän päälaulaja. Lopussa selviää, että Curtis on Effien Magic-tyttären isä.
John Huston
Hustonin ohjaus korostaa vahvoja luonne­kuvia, ja useimmiten hän sai paljon irti näyttelijöistään. Usein Huston sovitti elo­kuviksi tunnettuja klassikko­romaaneja. Hänen laajaa tuotantoaan (46 elo­kuvaa) pidetään usein epä­tasaisena, mutta joukkoon mahtuu muutamia klassikkoja. Näitä ovat Asfaltti­viidakko (1950), Sopeutumattomat (1961), Wise Blood – levoton veri (1979) sekä Hustonin viimeiseksi elokuvaksi jäänyt James Joyce -sovitus Muistot (1987). Hänen myöhäisemmän uransa arvostetuin elo­kuva on kuitenkin Prizzin kunnia (1985).
Carl Barks
Barks piirsi elämänsä aikana noin 6 500 sivua sarjakuvia. Barks aloitti Disney-uransa animaattorina, ja ryhtyi myöhemmin piirtämään ja käsikirjoittamaan sarjakuvia Disneyn lisenssin omistaneelle Western Comics -yhtiölle. Jäätyään eläkkeelle hän jatkoi yhä Disney-hahmojen parissa ja laati aluksi käsikirjoituksia muille piirtäjille. Sen jälkeen hän ryhtyi maalaamaan ankka-aiheisia öljyväritauluja.
Ennen sarjakuvauraa
Kaksi vuotta myöhemmin hän yritti saada töitä pilapiirtäjänä San Franciscossa, mutta hänen töilleen ei ollut kysyntää. Vuonna 1921 hän solmi Pertle Turnerin kanssa ensimmäisen avioliittonsa. Heille syntyi kaksi lasta, Peggy ja Dorothy. Barks unohti piirtämisen ja alkoi tehdä töitä muun muassa autokauppiaana, ratakiskojen pulttaajana ja veturikorjaamolla. Pilapiirtäjän ura säilyi silti hänen suurena haaveenaan ja hän käytti vapaa-aikansa pilapiirrosten tekemiseen. Barks riiteli vaimonsa kanssa jatkuvasti, koska hän halusi edetä piirtäjänä kun taas Pertle vaati enemmän yhteistä aikaa. Vuonna 1928 Barks sai vihdoin haluamaansa työtä Calgary Eye Opener -lehdestä, joka suostui julkaisemaan hänen pilakuviaan. Kolme vuotta myöhemmin Barks sai samaisesta lehdestä vakituisen työpaikan, jolloin hän pystyi keskittymään piirtämiseen täysipainoisesti. Näihin aikoihin Barks ja Pertle erosivat.
Barks alkoi etsiä uutta työpaikkaa ja kuuli Walt Disneyn etsivän käsikirjoittajia ja taiteilijoita. Hän lähetti yhtiöön piirrosnäytteitään ja sai töitä animaatioalalta vuonna 1935. Seitsemän vuotta Barks toimi sekä apulaisanimaattorina että gag-manina, joka vastaa piirroselokuvan vitseistä. Vuonna 1942 hän kuitenkin lopetti työnsä animaatioiden parissa, koska hänen terveytensä ei kestänyt Disney-studion huonoa ilmanvaihtoa.
Barksin vaikutus Aku Ankkaan
Kaikille Aku Ankan lukijoille ovat tuttuja seuraavat tilanteet:
Narsingh Pancham Yadav
Yadav voitti kultaa vapaapainin 74 kg:n sarjassa New Delhin Kansainyhteisön kisoissa 2010. Hän sai painin Kansainyhteisön-mestaruuskilpailuissa hopeaa samassa painoluokassa 2007 ja 2011.
Nuorten Aasian-mestaruuskilpailuissa hän oli kolmas 63-kiloisissa 2005.
Heino Kaski
Heino Wilhelm Daniel Kaski (21. kesäkuuta 1885 Pielisjärvi – 19. syyskuuta 1957 Helsinki) oli suomalainen säveltäjä ja pianisti. Säveltäjänä Kaski keskittyi pääasiassa pienimuotoisiin pianokappaleisiin ja lauluihin. Tyylillisesti hän edustaa kansallisromantiikkaa. Pianominiatyyreista kenties tunnetuin on toivekonserttien suosikki Yö meren rannalla. Hän sävelsi myös sinfonian h-molli op. 16 vuonna 1919. Säveltäjä itse piti tätä teosta pääteoksenaan. Muita Kasken sävellyksiä ovat muun muassa viulu- (1920), sello- (1923) ja huilusonaatit (1937). Hän sävelsi yli sata yksinlaulua sekä yli sata pianokappaletta.
Ura ja elämä
Kaski siirtyi kesken oppikoulun Sortavalan lyseosta Helsinkiin opiskelemaan musiikkia, aluksi urkurikoulussa ja sen jälkeen Helsingin orkesterikoulussa. Musiikinteoriaa hänelle opetti Ilmari Krohn, ja hän sai yksityisesti sävellysopetusta Erkki Melartinilta, Jean Sibeliukselta ja myöhemmin Selim Palmgrenilta. 1910-luvun alkupuolella Kaski sai neljästi valtion stipendin, ja sen turvin hän opiskeli sävellystä Berliinissä Paul Juonin johdolla vuosina 1911–1914. Maailmansota keskeytti opinnot, ja hän palasi kotimaahan vuosiksi 1914–1919 ja sai opetusta Palmgrenilta. Sodan jälkeen hän palasi Keski-Eurooppaan ja jatkoi sävellysopintojaan Otto Taubmannin johdolla ja tutustui myös ranskalaiseen säveltaiteeseen.
Mestarien liigan kausi 2013–2014
Pudotuspelit
Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelataan kaksiosaisena. Joukkueet pelaavat toisiaan vastaan kotona ja vieraissa. Ensimmäiselle kierrokselle samaan ottelupariin ei voi päästä arvonnasta kahta joukkuetta samasta maasta tai lohkosta.
Parhaat syöttäjät
Lähde: Player statistics UEFA. Viitattu 1.6.2014.
Kelpo Gröndahl
Urheilu-ura
Gröndahl oli ennen Helsingin kisoja päättänyt lopettaa painiuransa, mikäli voittaisi olympiakultaa, mutta pyörsi päätöksensä ja jatkoi uraansa. Vuonna 1953 Gröndahl eteni Napolin MM-kisojen finaaliin, jonka hän hävisi Neuvostoliiton August Englasille kaikin tuomariäänin. Samana syksynä Gröndahl osallistui Bukarestin kansainvälisen Nuorisofestivaalin painikisoihin vastoin TUL:n johdon määräystä, ja sai muiden Romaniaan matkanneiden urheilijoiden tavoin määräaikaisen kilpailukiellon. Matkan johdosta hänet erotettiin myös työpaikastaan. Yhteistoimintasopimuksen jälleen katkettua vuoden 1955 MM-paineihin valittujen neljän TUL:n edustajan olisi kisoihin päästäkseen pitänyt siirtyä väliaikaisesti Suomen Painiliiton alaisiin seuroihin. Gröndahl ja sosialidemokraatteihin lukeutunut Taisto Kangasniemi kieltäytyivät ja jäivät näin sivuun kisoista. Myöhemmin samana vuonna Gröndahl voitti viimeisen Suomen mestaruutensa, ja päätti kilpauransa 1956 Melbournen olympialaisten karsintoihin. Hän saavutti urallaan yhteensä 15 SM-kultaa sekä 17 TUL:n mestaruutta vuosina 1943–1956. 1990-luvun alussa Gröndahl lahjoitti mitali- ja palkintokokoelmansa Satakunnan museolle.
Muistaminen
Vuonna 2008 osa Reposaaren satamapuistoa nimettiin Gröndahlin mukaan Kelponpuistoksi ja samassa yhteydessä paljastettiin Olavi Karihaaran suunnittelema muistolaatta. Tilaisuuden juhlapuhujana oli kanslianeuvos Kosti Rasinperä, ja Reposaari-yhdistyksen lahjoittaman laatan paljastivat olympiavoittajat Juha Mieto ja Kaarlo Kangasniemi.
Berhane Adere
Adere voitti vuonna 2002 Afrikan mestaruuden 5 000 metrillä sekä puolimaratonin maailmanmestaruuden Brysselissä. Saman vuoden syyskuussa hän sijoittui yleisurheilun GP-finaalissa kolmanneksi ja voitti maailmancupin 3 000 metrillä. Vuoden 2003 Birminghamin halli-MM-kisoissa Adere voitti maailmanmestaruuden 3 000 metrillä ajalla 8.40,25. Samana vuonna hän voitti Pariisissa ulkoradalla 10 000 metrin MM-kultaa uudella Afrikan ennätysajalla 30.04,18. 5 000 metrillä hän oli kymmenes. Loppukaudesta hän juoksi IAAF:n yleisurheilufinaalissa 3 000 metrillä viidenneksi ajalla 8.39,26 ja puolimaratonin MM-kisoissa Vilamourassa toiseksi. Vuoden 2004 Budapestin sisäratojen MM-kisoissa hän oli 3 000 metrillä toinen. Vuonna 2005 hän voitti Helsingissä 10 000 metrillä MM-hopeaa sekä sijoittui IAAF:n yleisurheilufinaalin 5 000 metrillä kolmanneksi ajalla 14.46,91.
Santech Micro Group Finland
Yrityksen toiminta ajettiin alas tanskalaispohjaisen konsernin tultua sulautetuksi tamperelaiseen GNT:hen vuoden 2006 keväällä. GNT:n osake-enemmistö myytiin samana vuonna edelleen ALSO Groupille Sveitsiin. SMG Finland oli viimeinen laajan tuotevalikoiman omaava tietotekniikan tukkuri, jolla oli varasto pääkaupunkiseudulla.
HSC SuperSeaCat Four
HSC Superseacat Four oli SuperSeaCatin operoima laiva. Alus on rakennettu vuonna 1999 Italiassa Fincantierin telakalla Riva Trigosossa. Vuodesta 2000 lähtien alus oli Helsinki–Tallinna-reitillä pika-aluksena, vuoden 2006 heinäkuuhun asti Silja Linen väreissä. Aluksen kotisatama oli La Spezia, Italia.
Kri-kri
Koko ja ulkonäkö
pienoiskuva|vasen|Naaras [[Samarián rotkossa.]] Urokset ovat naaraita kookkaampia. Urokset painavat 26–42 kg. Niiden säkäkorkeus on 60 cm ja naaraiden 45 cm. Molempien ruumiinpituus on noin 90 cm. Naaraiden turkin väritys on ruskea. Urokset ovat ruskeita kesäisin ja harmaita talvisin. Uroksilla on myös mustaa karvoitusta selässä, kyljillä, harteilla, rinnassa ja jalkojen etuosassa. Uroksien naama on musta ja nillä on musta parta. Naarailla ei ole partaa ja naamassa niillä on musta silmistä kuonoon kulkeva juova. Ruumiin alapuoli ja jalkojen takapuoli on valkoinen. Naarailla ja uroksilla on sarvet, jotka naarailla ovat pienemmät. Sarvien pituus on uroksilla 90 cm ja naarailla 33 cm. Kri-krin sarvet ovat kaartuvat.
Padova
Padova on kaupunki Veneton alueella Italian koillisosassa, 40 kilometriä Venetsiasta länteen. Se on Padovan maakunnan pääkaupunki. Padovassa on arviolta 210 401 asukasta (vuonna 2015) ja kaupungin pinta-ala on 92,85 neliökilometriä.
Carrin puolustus
Siirto ei ole laajasti käytössä huipputasolla. Michael Basman on kuitenkin käyttänyt avausta menestyksekkäästi.
Facelift (albumi)
Äänittäminen
Faceliftin tuotti, äänitti ja miksasi Dave Jerden, joka oli ansioitunut esimerkiksi Talking Headsin, Frank Zappan, Mick Jaggerin ja The Rolling Stonesin sekä Jane’s Addictionin tuottajana. Albumin avustavana äänittäjänä toimivat Ron Champagne, sekä Capitol Recording -studiolla Leslie Ann Jones. Dave Jerden miksasi albumin Sound Castle -studiossa Los Angelesissa avustavana miksaajanaan Bob Lacivita. Eddy Schreyer masteroi albumin Hollywoodissa Future Disc Systems -studiossa.
Kappalemateriaali
Albumin avausraita ”We Die Young” syntyi sen jälkeen, kun Jerry Cantrell oli bussilla soittotreeneihin matkatessaan nähnyt, kuinka ”9-, 10- ja 11-vuotiaat lapset myivät kadulla huumeita.” ”Näky 10-vuotiaasta lapsesta myymässä huumeita hakulaitteen ja matkapuhelimen kanssa merkitsi minun silmissäni nuorena kuolemista”, Cantrell sanoi myöhemmin.
Kaverille ei jätetä
thumb|130 px|Vuonna 2006 julkaistu ensimmäinen DVD. thumb|130 px|Vuonna 2007 julkaistu toinen DVD. thumb|130 px|Vuonna 2007 julkaistu kolmas DVD. Kaverille ei jätetä on suomalainen draama-komediasarja, jota tehtiin kolme tuotantokautta vuosituhannen vaihteessa uudelle televisiokanava Neloselle. Sarjan on tuottanut Tuotanto Oy Säihky. Jokainen sarjan jakso on oma tarinansa.
Jaakko Hakala
Jaakko Armas Ensio Hakala (30. syyskuuta 1912 Pälkjärvi – 22. elokuuta 1964 Tampere) oli suomalainen pappi, kansanedustaja ja tamperelaisen Aamulehden päätoimittaja.
Erkki Kurenniemi
Ura
Valtaosan soittimistaan, elektronisista sävellyksistään ja kokeellisista elokuvistaan Kurenniemi toteutti 1960- ja 1970-luvun aikana. Vuosina 1962–1974 hän rakensi kymmenen elektronisen musiikin soitinta ja studiolaitetta toimiessaan Helsingin yliopiston musiikkitieteen laitoksen vapaaehtoisena assistenttina. Musiikkitieteen laitoksen ohella Kurenniemi toimi myös teoreettisen fysiikan laitoksen amanuenssina ja vanhempana suunnittelijana vuosina 1962–1973. Luonnontieteiden kandidaatiksi Kurenniemi valmistui vuonna 1968.
Musiikki
Vuonna 2002 Kurenniemen elektroakustisista sävellyksistä julkaistiin Mika Taanilan toimittama kokoelmaäänilevy Äänityksiä / Recordings 1963–1973.
Isokaulussieni
Isokaulussieni (Stropharia hornemannii) on rengasjalkainen lievästi myrkyllinen sienilaji, jonka lakki on limainen. Se aiheuttaa syötynä pahoinvointia ja ruoansulatuskanavan ärsytystä. Mustahelttaisena se muistuttaa jonkin verran herkkusieniä, mutta herkkusienillä ei ole kosteanakaan limaista lakkia. Isokaulussienen haju ja maku ovat epämiellyttäviä. Lähisukulaislajeja ovat lantakaulussieni ja nurmikaulussieni. Isokaulussieni kasvaa toisinaan runsaina kasvustoina havumetsissä.
Erkki Kurenniemi
Kurenniemen arkisto ja tuotantoa näyttelyissä
Kurenniemen Master Chaynjis -robottiteokseen liittyi pienimuotoinen kohu vuonna 1982, kun uskonnollinen mies pillastui robotin kiroilusta ja potki sen hajalle ja hyppi sen päällä.
Tieteellinen toiminta
Kurenniemi kirjoitti läpi elämänsä tiedettä, taidetta, tutkimusta ja tietokone- ja mediakulttuurin mahdollisuuksia käsitteleviä artikkeleita, mutta ei keskittynyt laajempiin julkaisuihin tai kokonaisvaltaisiin esityksiin.
Suomen Chiliyhdistys
right|120px Suomen Chiliyhdistys ry on suomalainen chiliharrastajien järjestö, joka on perustettu 2007. Yhdistyksen puheenjohtajana toimii Kai Mattlar.
Rick Bowness
Pelaajaura
Viimeiset neljä pelaajakauttaan Bowness pelasi Winnipeg Jetsin organisaatiossa, johon hän siirtyi kesäkuussa 1980 Jetsin ja St. Louis Bluesin pelaajakaupassa vaihdossa puolustaja Craig Norwichiin. Kaudella 1980–1981 hän pelasi 45 NHL:n runkosarjaottelua Jetsissä ja teki NHL-uransa parhaat tehot, kahdeksan maalia ja 17 syöttöpistettä. Osan kaudesta hän vietti myös Tulsa Oilersissa CHL:ssä. Seuraava kausi kului lähes kokonaan Tulsassa, mutta keväällä 1982 hän pelasi myös yhdessä NHL:n pudotuspeliottelussa Winnipeg Jetsin ja St. Louis Bluesin välisessä ottelusarjassa. Ottelu jäi hänen viimeisekseen NHL:ssä. Viimeiset kaksi pelaajakauttaan hän pelasi Winnipeg Jetsin farmijoukkueessa Sherbrooke Jetsissä AHL:ssä.
Kartano
Viron moisiot
Myös paikoin Varsinais-Suomessa sana moisio on tarkoittanut kartanoa, muualla Suomessa kuitenkin lähinnä peltoa.
Kartanot Euroopassa
Englannin kielisissä maissa kartanoa kutsutaan termillä manor house tai mansion. Rakennukset kuitenkin eroavat toisistaan siinnä, että manor house oli alkujaan feodaaliherran asunto ja hallintokeskus kun taas mansion varakkaan yläluokkaisen kuten vaikkapa porvarin, ylimystön tai aateliston asumus. Ranskassa vastaava termi on château joka voidaan toisaalta kääntää myös palatsiksi tai linnaksi. Useimmin château tarkoittaa Ranskassa palatsia tai isoa maalaistaloa kuin varsinaista linnaa. Tämä tulee esimerkiksi hyvin vastaan vaikkapa Versailles’n palatsissa joka oli alun perin Ranskan kuninkaan metsästysmaja.
Kartanoa voidaan myös joissain tapauksessa kutsua plantaasiksi.
Taekwondo kesäolympialaisissa 2020 – miesten yli 80 kg
Karsinnat
Viisi urheilijaa valittiin World Taekwondon rankingin perusteella. Yksi urheilija valittiin World Taekwondo Grand Prixin kautta. Näiden jälkeen järjestettiin maanosien omia karsintaturnauksia. Näihin sai osallistua vain sellaiset maat, joiden urheilijoita ei ollut päässyt olympiaturnaukseen korkeintaan yksi rankingin tai Grand Prix'n kautta. Aasiasta, Afrikasta, Euroopasta ja Amerikasta valittiin kaksi urheilijaa ja Oseaniasta yksi urheilija. Näiden lisäksi isäntämaa Japani sai nimetä yhteensä kaksi miesurheilijaa johonkin painoluokkaan, jos muita karsintareittejä pitkin olympiaturnaukseen pääsi alle neljä urheilijaa. Tämän jälkeen kansainvälinen olympiakomitea lähetti neljä kutsua sellaisiin painoluokkiin, joihin Japani ei ollut käyttänyt isäntämaapaikkoja.
Suomi hiihdon maailmanmestaruuskilpailuissa 2013
Maastohiihto
Suomen maastohiihtojoukkue MM-kilpailuihin julkistettiin 28. tammikuuta 2013. Suomen edustajiksi valittiin yhdeksän miestä ja kahdeksan naista.
Selim Palmgren
Musiikki
Palmgren sävelsi pianolle yli 300 kappaletta. Lisäksi hän sävelsi muun muassa kuoroteoksia, viisi pianokonserttoa sekä oopperan Daniel Hjort (1907–1910, suomenkielinen versio 1929 ja kokonaan uudistettu versio 1938), joka perustuu J. J. Wecksellin samannimiseen näytelmään.
Sia
Colour the Small One (2004–2006)
Vuonna 2003 Sia julkaisi EP:n Don't Bring Me Down. Hänen seuraava albuminsa Colour the Small One julkaistiin Australiassa vuonna 2004. Albumin musiikki oli Sian aiempaa tuotantoa rauhallisempaa ja yhdisteli akustisia soittimia elektronisiin taustoihin. Siaa verrattiin tämän takia muun muassa Didoon.
1000 Forms of Fear
Sia julkaisi kuudennen albuminsa 1000 Forms of Fear kesäkuussa 2014. Albumista tuli Sian kaupallisesti menestynein. Albumi nousi Yhdysvalloissa Billboard 200 -listan kärkeen. Single "Chandelier" nousi listoille muun muassa Yhdysvalloissa, Australiassa, Suomessa ja Saksassa.
Kotkanneva
Kotkannevan suuret avosuot ovat aapasoita, joilla esiintyvät kaikki Keski-Pohjanmaan neva- ja rämetyypit kaikkein rehevimpiä lukuun ottamatta. Särkisenjärven kaakkoispuolella on pieni kehittyvä keidassuo. Kivennäismaiden metsät ovat enimmäkseen männiköitä.
Breaking Benjamin
Historia
Elokuussa 2011 yhtye julkaisi kokoelmalevyn nimeltä Shallow Bay: The Best of Breaking Benjamin. Samana vuonna Benjamin erotti Aaron Finkin ja Mark Klepalskin, jotka eivät olleet Burnleyn sanojen mukaan tiedottaneet hänelle levy-yhtiön pyynnöstä julkaista kokoelmalevy ja sillä esiintynyt miksattu "Blow Me Away" -kappale. Benjamin haastoi heidät oikeuteen ja vaati 250 000 dollarin korvauksia ja käyttöoikeutta "Breaking Benjamin" -nimelle.
Uskonnollinen yhdyskunta
Rekisteröity uskonnollinen yhdyskunta (lyh. uy) on erillinen yksityisoikeudellinen yhteisömuoto. Se muistuttaa rekisteröityä yhdistystä.
Rekisteröidyn uskonnollisen yhdyskunnan ja rekisteröidyn yhdistyksen eroja
Rekisteröidyn uskonnollisen yhdyskunnan jäseninä voi olla vain yksityishenkilöitä, kun yhdistys voi koostua esimerkiksi yhtiöistä. Yhdyskunnan hallinnon ei tarvitse olla kansanvaltainen: yhdistyksessä päätösvalta kuuluu lähtökohtaisesti jäsenille, kun taas yhdyskunnan päätösvallasta määrätään sen säännöissä. Yhdyskunnan hallitukseksi riittää yksi henkilö, kun yhdistyksessä tarvitaan kolme, eikä hallitusta tarvitse valita vaaleilla. Yhdyskunnan perustamiseen tarvitaan 20 henkeä, yhdistyksen perustamiseen 3.
Saattue (albumi)
Albumi nousi Suomen virallisen listan sijalle 27.
Bayezid I
Bayezid I (1354–1403, kutsumanimeltään Yıldırım ’salama’) oli Osmanien valtakunnan sulttaani vuodesta 1389 vuoteen 1402. Hän astui valtaistuimelle isänsä Murad I:n salamurhan jälkeen ja antoi välittömästi kuristaa nuoremman veljensä Yakubin estääkseen tätä kaappaamasta valtaa.
Sommen taistelu
Ensimmäinen päivä
Sommen taistelun ensimmäisen päivän loppuun mennessä ympärysvallat olivat kärsineet yli 60 000 miehen tappiot, joista noin 20 000 kaatuneina. Se on suurin määrä tappioita, joita brittiarmeija on koskaan kärsinyt yhdessä päivässä. Saksalaisten tappiot olivat ehkä noin 8 000 miestä ja he tekivät useita onnistuneita vastahyökkäyksiä. Ympärysvaltojen joukoilla sen sijaan oli vaikeuksia toimittaa rintamalle täydennysjoukkoja ja päästää väsyneitä sotilaita lepäämään. Vain eteläisellä rintamalohkolla Montaubanin ja Fricourtin suunnalla oli kyetty tunkeutumaan syvälle saksalaisten asemiin. Parhaiten hyökkäys oli onnistunut ranskalaisten rintamaosuudella.
Doomtrooper
Doomtrooper on 1990-luvulla Bryan Winterin kehittämä ja Target Games AB:n julkaisema Tekno-fantasia korttipeli, jossa taistellaan ihmisillä ja erilaisilla olioilla maailman herruudesta pahaa Pimeyden Legioonaa vastaan. Peli sijoittuu Mutant Chroniclesin laajaan futuristiseen maailmaan. Peli muistuttaa etäisesti erittäin suosittua Magic: the Gathering -peliä, jossa on samanlaiset perusperiaatteet.
Melodija
Historia
Toimiminen ainoana virallisena levy-yhtiönä ja osana valtiokoneistoa merkitsi myös sitä, että periaatteessa mitään musiikkia ei voinut julkaista ilman yhtiön hyväksyntää ja viranomaisten lupaa. Kuitenkin kotiäänitysten teon mahdollistavat avokela- ja C-kasettinauhurit synnyttivät epävirallisen, maanalaisen tuotannon, jota kutsuttiin kirjallisuuden mallin mukaisesti nimellä magnitizdat. Muiden muassa Vladimir Vysotski ja hänen yhteiskuntakriittiset ja epäsovinnaiset laulunsa 1960- ja 70-luvulla tulivat tunnetuksi nimenomaan epävirallisten kanavien kautta. Melodija julkaisi häneltä hänen eläessään vain muutaman äänitteen, jotka oli tuotettu hyvin pehmeiksi ja siloitellusti. Perestroikan ja glasnostin politiikan alettua näkyä käytännössä vuodesta 1987 alkaen, Melodijan monopoli murtui, ja erityisesti rock-musiikki (punk siinä mukana) alkoi elää kukoistuskauttaan.
Rich Text Format
RTF-testitiedosto
Poincarén otaksuma
Poincarén otaksuma eli Poincarén konjektuuri on puhtaasti matemaattinen otaksuma, joka käsittelee ominaisuuksia, jotka erottavat kolmiulotteiset pallopinnat muista kolmiulotteisista monistoista. Kolmiulotteinen pallopinta tarkoittaa neliulotteisen pallon kolmiulotteista pintaa. Otaksuman mukaan tiettyjä kolmiulotteisen pallopinnan ominaisuuksia omaava monisto on aina käytännössä sama asia kuin kyseinen pallopinta. Konjektuuri on nimetty Henri Poincarén mukaan, joka muotoili väitteen vuonna 1904.
Kari Peitsamo ja Ankkuli
Yhtyeen ensimmäisellä levyllä Jatsin syvin olemus soittaa lähinnä Juice Leskisen Juice-yhtyeen muusikoita, joskin levyllä on myös yksi varsinaisen Kari Peitsamo ja Ankkuli -kokoonpanon esittämä kappale. Vedestä nousee kasvi -albumilla on neljä Peitsamon, Majamaan ja Siirtolan soittamaa kappaletta, muut ovat Peitsamon yksin esittämiä. Kari Kolmas ja Kari Peitsamo ja Ankkuli ovat kumpikin Peitsamon yksin esittämiä, vaikkakin yhtyeen nimellä julkaistuja. Levyt Greatest Hits ja Vallankumous ovat taas Peitsamo-Majamaa-Siirtola-kokoonpanolla soitettuja.
Peitsamon diskografioissa levyjen CD-painosten kansissa vuosina 1989-2004 myös Peitsamon soololevyt Pölypilleri ja Levylaulaja sekä kokoelmalevy Kari Peitsamo 1977–1981 on merkitty yhtyeen nimiin.
Montenegronajokoira
Alkuperä
Montenegronajokoira on kotoisin Balkanin vuoristoalueilta. Varmuudella voidaan sanoa, että se on samaa alkuperää kuin muutkin balkanilaiset ajokoirat. Se tunnettiin aiemmin nimellä musta ajokoira. Sitä käytetään ketun, jäniksen ja pienriistan – toisinaan myös kookkaampien eläinten kuten hirven tai villisian – metsästykseen.
Luis Guillermo Solís
Luis Guillermo Solís Rivera (s. 25. huhtikuuta 1958) on costaricalainen poliitikko, joka edustaa keskustavasemmistolaista PAC-puoluetta. Hän toimi maansa presidenttinä toukokuusta 2014 neljä vuotta toukokuuhun 2018.
Solis on historian professori ja diplomaatti. Ennen presidentinvaaleja hän oli varsin tuntematon, mutta sai yllättäen lähes kolmanneksen äänistä ensimmäisellä kierroksella. Vaaleissa hän kampanjoi edellisen presidentin Laura Chinchillan aikana skandaaleja aiheuttanutta PLN-puolueen valtaa vastaan. Solis itse on aiemmin ollut PLN:n jäsen ja toiminut sen ministerinä useita kertoja. Hän erosi PLN:stä vuonna 2005.
Kuusilahokka
Kasvupaikka ja -aika
Kuusilahokka kasvaa enimmäkseen syyskuusta marraskuulle aivan ensimmäisiin pakkasiin asti, mutta joskus sitä saattaa esiintyä kesällä tai jopa keväälläkin. Se on syksyisin hyvin yleinen koko Suomessa pohjoisinta osaa lukuun ottamatta kaikenlaisilla alueilla, joista vain löytyy kuusen tai männyn lahoja kantoja, runkoja tai kuorijätteitä. Laji kasvaa suurina, tiiviinä tuppaina.
Käyttö ravinnoksi
Kuusilahokkaa ei myöskään pidä sekoittaa lievästi myrkyllisiin sukulaislajeihinsa punalahokkaan ja kitkerälahokkaan. Punalahokka kasvaa yleensä lehtipuiden rungoilla sekä on kuusilahokkaa rotevampi ja voimakkaan punasävytteinen. Kitkerälahokka kasvaa myös lähinnä lehtipuulla, ja se on keskimäärin kuusilahokkaa pienempi ja ohutmaltoisempi, sen heltat ovat vihertävänkeltaiset ja sen maku on selvästi kirpeä.
Minä ja Ville Ahonen
Minä ja Ville Ahonen on helsinkiläinen suomenkielistä indie poppia säveltävä ja esittävä yhtye. Sen ensimmäisen pitkäsoiton julkaisi Johanna Kustannus vuonna 2010. Yhtyeen laulaja ja säveltäjä on Ville Ahonen. Laulujen sanoitukset ovat Ville Ahosen ja Jussi Moilan käsialaa.
Riihimäen Cocks
Seuran kasvatteja on muiden muassa Ari-Pekka Tuomi, Jyri Welling, Reima Nieminen ja Kai Elomaa. Cocksin entisiä ulkomaanvahvistuksia ovat olleet muun muassa Roman Denisov, Sergei Klénov, Indrek Lillsoo ja Valentyn Koshovy.
Pumpulirintamanikki
Levinneisyys
Pumpulirintamanikkia tavataan Australian pohjoisosissa. Vaikka laji on vähenemässä, sen ei uskota olevan vaarassa, ja se on luokiteltu elinvoimaiseksi.
IPv6
IPv6:n uusia ominaisuuksia
SSM edellyttää Internetin runkoreitittimien tukea. Operaattorit eivät ole nähneet SSM:lle vielä olevan kysyntää eivätkä tue sitä.
IPv6-sanastoa
IPv6:n yhteydessä on pyritty irtautumaan vanhasta ARPANET-verkon ajoilta periytyvästä sanastosta, kuten verkkoasemista (isäntäkone, host computer) ja yhdyskäytävistä (gateway). IPv6-verkossa on solmuja (node), solmu joka yhdistää verkkoja toisiinsa on nimeltään reititin (router).
Tornion taistelu
Punaiset
Tornionseudulle oli perustettu Työväen järjestyskaarti marraskuussa 1917. Siinä oli silloin jäseniä kaikkiaan 300. Tammikuun 1918 aikana aktiiviseen toimintaan otti osaa noin 200 työväestöön kuuluvaa. Heistä tosin kaikkiaan 90 siirtyi junalla 1. helmikuuta Ouluun. Heidän päätoimintapaikkanaan Torniossa oli torin reunaan rakennettu Työväentalo. Taistelujen aikaan Työväentalolla oli muutama kymmenen punaista niin, että antaumisvaiheessa talossa oli kaikkiaan vain 20 punaista.
Taistelujen kulku
Neljäs joukkue eli Walleniuksen joukkue marssi rautatieaseman eteläpuolelle saartaen ns. Iisakan kasarmin Kemiin menevän maantien varressa; paikalla, jossa nykyään sijaitsee Tornion Putaan Neste-huoltoasema. Alueella käytiin vielä pari tuntia taisteluja, jotka päättyivät venäläisten antautumiseen.
FK Rabotnički
FK Rabotnički on jalkapalloseura Skopjen kaupungista. Se pelaa Pohjois-Makedonian korkemmailla sarjatasolla Makedonian 1. liigassa. Seura on FK Vardarin jälkeen Pohjois-Makedonian toiseksi menestynein seura. Seura on voittanut neljä Makedonian 1. liigan mestaruutta: 2005, 2006, 2008 ja 2014. Ennen Pohjois-Makedonian itsenäistymistä se voitti myös silloisen Makedonian tasavallan liigan mestaruuden kahdeksan kertaa: 1943, 1944, 1953, 1966, 1968, 1973, 1977 ja 1980. Makedonian cupin seura on voittanut 2008, 2009 ja 2014 sekä ennen itsenäistymistä 1954, 1957, 1974, 1983 ja 1988. Se pelasi HJK:ta vastaan Mestarien liigan kauden 2014-15 toisen karsintakierroksen otteluissa. HJK eteni jatkoon yhteismaalein 2-1.
Taekwondo kesäolympialaisissa 2020 – naisten 49 kg
Karsinnat
Viisi urheilijaa valittiin World Taekwondon rankingin perusteella. Yksi urheilija valittiin World Taekwondo Grand Prixin kautta. Näiden jälkeen järjestettiin maanosien omia karsintaturnauksia. Näihin sai osallistua vain sellaiset maat, joiden urheilijoita ei ollut päässyt olympiaturnaukseen korkeintaan yksi rankingin tai Grand Prix'n kautta. Aasiasta, Afrikasta, Euroopasta ja Amerikasta valittiin kaksi urheilijaa ja Oseaniasta yksi urheilija. Näiden lisäksi isäntämaa Japani sai nimetä yhteensä kaksi naisurheilijaa johonkin painoluokkaan, jos muita karsintareittejä pitkin olympiaturnaukseen pääsi alle neljä urheilijaa. Tämän jälkeen kansainvälinen olympiakomitea lähetti neljä kutsua sellaisiin painoluokkiin, joihin Japani ei ollut käyttänyt isäntämaapaikkoja.
Nokipunapeippo
Nokipunapeippo (Cryptospiza jacksoni) on loistopeippojen heimoon kuuluva varpuslintu.
Pikkupunapeippo
Levinneisyys
Pikkupunapeippoa tavataan Angolassa, Burundissa, Kamerunissa, Kongon demokraattisessa tasavallassa, Päiväntasaajan Guineassa, Malawissa, Mosambikissa, Nigeriassa, Ruandassa, Tansaniassa, Ugandassa, Sambiassa ja Zimbabwessa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Sur
Sur voi tarkoittaa seuraavia:
Alessio Tacchinardi
Alessio Tacchinardi (s. 23. heinäkuuta 1975 Crema, Italia) on entinen italialainen jalkapalloilija, pelipaikaltaan keskikenttäpelaaja.
Ienevon kulttuuri
Asuinpaikkoja
Paleoliittisen kauden asuinpaikkoja tunnetaan (Hartzin mukaan) Volgan rannoilla ainakin 7 kappaletta ja Ienevon asuinpaikkoja 17 kappaletta. Oka-joen rannoilla paleoliittisiä asuinpaikkoja tunnetaan kaksi kappaletta, mutta Ienevon seitsemän kappaletta.
Mikkelin Yhteiskoulun lukio
Historia
3. Marraskuuta 2008 lukioiden opiskelijat ja sen tulevat opiskelijat järjestivät Mikkelin torilla mielenosoituksen, jossa he vastustivat lukioiden yhdistämishanketta ja sitä, ettei nuoria ole kuultu heitä koskevassa asiassa. Mielenosoituksen aikaan epäiltiin etteivät tulevan lukion opiskelijat mahtuisi millään samaan rakennukseen mutta nykyisin koko Mikkelin Lukio toimii entisen Kansalaisopiston tiloissa lukuun ottamatta liikuntasalia.
Väinölä (Jyväskylä)
Aivan Väinölän kupeessa on Rauhalahden alue, jossa sijaitsee puutarhayritys Viherlandia sekä Rauhalahden voimalaitos. Rauhalahti on virallisessa kaupunginosajaossa osa Halssilan kaupunginosaa.
Scooby-Doo (vuoden 2002 televisiosarja)
Sarja
Sarja seuraa mysteereitä ratkaisevaa ryhmää, joka kohtaa aaveita ja hirviöitä. Nämä usein osoittautuvat olevan ihmisiä valeasussa. Suurin osa tarinoista on nykyaikaistettu 2000-luvun teknologian ja muodin myötä, jotka heijastuvat selkeästi jaksojen juonissa. Mukana on myös hahmojen sisäistä huumoria, kuten heidän tapaansa hajaantua aina samaan kahteen eri ryhmään, jossa Shaggy ja Scooby muodostavat toisen ryhmän. Kaikki hahmot ovat myös saaneet pieniä päivityksiä vaatetuksiinsa, jotta ne sopivat paremmin nykyaikaan. Näistä merkittävimmän muutoksen koki Fred.
Sääkilta
Historia
Suomalaisen sotilassääpalvelun katsotaan syntyneen 26.7.1924, kun Puolustusministeriön käskylehdessä määrättiin, että saman vuoden elokuun ensimmäisenä päivänä oli perustettava Viipurin sotilasmeterologinen keskusasema.
Aitosuomalainen
Lehden päätoimittajana toimi yliopiston opettaja ja filosofian tohtori Heikki Lehmusto vuosina 1924–1927 ja 1929. Muita Aitosuomalaisen päätoimittajia olivat varatuomari Oskari Parma 1928, diplomi-insinööri Paavo Pero 1928, filosofian maisteri Vilho Rantasalo 1928 ja filosofian maisteri Juho Arvi Kemiläinen 1930.
Saawariya
Juoni
Ajateltuaan Sakinaa koko yön, Raj päättää kertoa, että rakastaa häntä. Kun hän yrittää puhua Sakinalle seuraavana iltana, Sakina ei ole tuntevinaan häntä eikä suostu puhumaan hänelle. Raj suuttuu, mutta he sopivat välinsä. Raj vie Sakinan suosikkipaikkaansa, kellotorniin. Ennen kuin hän ehtii paljastaa tunteensa, Sakina kertoo olevansa rakastunut johonkin toiseen. Hän kertoo miehen nimen olevan Imaan (Salman Khan), ja kuinka he rakastuivat miehen asuessa vuokralla Sakinan isoäidin talossa. Sakina oli murtunut, kun Imaan lähti, mutta he sopivat tapaavansa sillalla.
Vastaanotto
Box Office India julisti Saawariyan ”katastrofiksi”.
Napakelkka
Kirjailija Sakari Pälsi pakinoi napakelkasta kirjassaan Jetsulleen, sanoi fallesmannin Arvo (1956) luvussa Meidän hulluhevosemme olikin tarpeeksi hullu hulluhevonen.
Isopunapeippo
Isopunapeippo (Cryptospiza shelleyi) on loistopeippojen heimoon kuuluva varpuslintu.
Ahaltekhevonen
Käyttö
Muita Neuvostoliitossa kuuluisia ahaltek-rotuisia estehevosia olivat esimerkiksi Arabin korkeusennätyksen myöhemmin tuloksella 225 cm rikkonut, useita esteratsastusmestaruuksia voittanut Poligon, ja aikanaan Neuvostoliiton pituusennätyksen 878 cm hypännyt Perepel.
Julkisuuskuva
Suomessa tietämys ahaltekien suljetusta kantakirjasta on ollut melko heikkoa, jos mittana pitää sitä, että Hippoksen rekistereihin on merkitty väärän rotuisia hevosia ahaltekeiksi ja tätä kautta tiedot ovat siirtyneet tunnettuihin kuvallisiin sukutietokantoihin. Internetistä löytyy yksi ahaltek-kantakirjan kanssa yhdenmukainen sukutietokanta, mutta pelkkä hevosen nimen ja suvun esiintyminen siinä ei vielä takaa hevosen alkuperää. Ahaltekenhevoskasvattajat ja -myyjät korostavat, että ahaltekhevosen tulee olla asianmukaisesti rekisteröity kantakirjaan, mikä edellyttää hevosen perimän tutkimista laboratoriokokein. Jos hevosen mukana tulee pelkkiä paperikopioita ja rotuyhdistykset tai tunnetut kasvattajat eivät tunnista hevosta, kyseessä on todennäköisimmin pelkkä huijausyritys, sillä nimenomaan kantakirjaus toimii ainoana takeena hevosten alkuperästä.
Osmo Meskanen
Osmo Meskanen (taiteilijanimeltään Jerobeam Salakyttä) on entinen uimahyppääjä, joka on saavuttanut 33 Suomen mestaruutta ja kaksi Pohjoismaiden mestaruutta. Hän on kehittänyt pellehyppytoimintaa kymmeniä vuosia ja vetänyt Jerobeam Salakyttä Team -nimistä esiintyjäryhmää. Meskanen toimii Helsingin kaupungin virkamiehenä.
Kahone
Kahone on kaupunki Senegalissa Kaolackin alueella. Siellä oli vuonna 2016 maan tilastokeskuksen mukaan 15 603 asukasta. Kahonessa on katolinen johto ja siellä järjestetään vuosittain kuninkaalliset juhlat. Kahone oli vuodet 1493–1969 sererien Saloumin kuningaskunnan pääkaupunki.
Paulino do Livramento Évora
Évora jäi eläkkeelle 22. heinäkuuta 2009.
Addisonin tauti
Autoimmuuniadrenaliitti
Autoimmuuniadrenaliitti on yleisin syy Addisonin tautiin teollisuusmaissa. Siinä nähdään steroideja tuottavien solujen tuhoutumista ja vasta-aineiden muodostumista monia steroidogeenisia entsyymejä vastaan.
Laguuni
Pohjois-Amerikan länsirannikolla, varsinkin Pohjois-Kaliforniassa, on useita laguuneita. Välimeren suurin laguuni on Mesolóngin laguuni Kreikassa.
Shimazu Yoshihiro
Taistelun päätteeksi Yoshihiro joutui Tokugawan sotilaiden piirittämäksi, mutta ei suostunut antautumaan. Hän kokosi joukkonsa ja murtautui väkisin Tokugawan linjojen läpi pakoon. Tämän seurauksena suuri osa Yoshihiron joukoista menehtyi, mutta he onnistuivat samalla haavoittamaan Tokugawan tärkeää kenraalia, Ii Naomasaa, jonka uskotaan kuolleen tämän johdosta kaksi vuotta myöhemmin. Taistelusta paettuaan Shimazu palasi laivoilla takaisin Satsumaan.
Yoshihiron onnistui sopia välinsä Tokugawan kanssa, joka antoi Yoshihiron pojan Shimazu Tadatsunen seurata isäänsä klaanin johtajana. Loppuelämänsä Yoshihiro vietti Sakurajimassa kouluttaen nuorempia sukupolvia.